ورچی کۆکایین
ورچی کۆکایین () فیلمێکی کۆمیدیای ترسناکی ئەمریکییە، لە دەرھێنان و بەرھەمھێنانی ئەلیزابێس بانکز، لەسەر بنەمای سیناریۆیەکی نووسراوی جەیمی واردنە. فیلمەکە بە شێوەیەکی کەم ئیلھامێکی لە چیرۆکی ڕاستەقینەی «ورچی کۆکاین» وەرگرتووە، کە ورچێکی ڕەشی ئەمریکییە و لە ساڵی ١٩٨٥دا بە بەھای ملیۆنان دۆلار کۆکایینی ونبووی قووتداوە. لەم فیلمەدا کێری ڕوسیل، ئۆشی جاکسۆن جونیۆر، ئەلدن ئێھرنڕایچ، ئیسایا ویتلەک جونیۆر، مارگۆت مارتیندەیل، ڕەی لیۆتا و چەندانی تر ڕۆڵی سەرەکی دەگێڕن. ئەم فیلمە یەکێک بوو لە دوایین کارەکان کە لیۆتا پێش مردنی کاری نواندنی تەواو کرد، ئەکتەرەکە لە ٢٦ی ئایاری ٢٠٢٢ کۆچی دوایی کرد، فیلمەکەش تایبەت بوو بە یادی ئەو. ورچی کۆکاین لە ٢٤ی شوباتی ٢٠٢٣ لە ئەمریکا لەلایەن کۆمپانیای یونێڤێرساڵ پیکچەرزەوە بڵاوکرایەوە. فیلمەکە لەلایەن ڕەخنەگرانەوە پێداچوونەوەی جیاوازی لێکرا و داھاتی زیاتر لە ٨٠ ملیۆن دۆلاری لە سەرانسەری جیھاندا بەدەستھێنا. ئەم چیرۆکە لە ڕاستییەوە وەرگیراوە. کۆمەڵێک پۆلیس و تاوانبار و گەشتیار و گەنجی نامۆ لە دارستانێکی جۆرجیا چاویان بەیەک دەکەوێت لەکاتێک کە ورچێکی ڕەشی گەورەی کوشندە کە بەھەڵە کۆکاینی کێشاوە دەردەچێت بۆیان. ‏

ڕۆڵەکان 
 کێری ڕوسیل وەک ساری
 ئۆشی جاکسۆن جونیۆر وەک دەیڤد
 ئاڵدن ئێھرنڕایچ وەک ئیدی
 کریستیان کۆنری وەک ھێنری
 بروکلینی پرینس وەک دی دی
 ئیشایا ویتلەیک جونیۆر وەک بۆب
 مارگۆت مارتیندەیل وەک ڕەنجەر لیز
 ڕەی لیۆتا وەک سید

سەرچاوەکان 

فیلمە ئەمریکییەکانی دەیەی ٢٠٢٠
فیلمەکانی ٢٠٢٠ بە زمانی ئینگلیزی
فیلمە کۆمیدییە ھەستبزوێنە ئەمریکییەکان
فیلمی کۆمیدی لەسەر بنەمای ڕووداوە ڕاستەقینەکان
ئەو فیلمانەی لە دارستانەکان دانراون
فیلمەکانی یوونیڤەرساڵ پیکچەرز
فیلمە ئەمریکییەکان کە لەسەر بنەمای ڕووداوە ڕاستەقینەکان دروستکراون
فیلمەکانی ٢٠٢٣